
______________________________________________________________________________

На основу члана 138. став 1. Устава Републике Србије
 и члана 31. став 2. Закона о Заштитнику грађана
, поступајући по притужби М.M. из Београда, у поступку контроле законитости и правилности рада Основне школе „Јован Миодраговић“ Београд и Секретаријата за образовање и дечју заштиту Градске управе града Београда, Заштитник грађана

У Т В Р Ђ У Ј Е

Основна школа „Јован Миодраговић“у Београду је начинила пропуст у раду који се огледа у томе што је директорка Школе на место помоћника директора распоредила лице које је решењем Агенције за мирно решавање радних спорова оглашено одговорним за  извршење радње злостављања на раду над запосленом.
Секретаријат за образовање и дечју заштиту Градске управе града Београда, начинио је пропуст у раду тако што је у два инспекцијска надзора, а поводом исте чињеничне и правне ситуације који је контролисао - распоређење за помоћника директора лица оглашеног одговорним за злостављање на раду - заузео супротне ставове и пропустио да Школи наложи одговарајуће мере.

На основу Уставом и законом прописаних овлашћења, Заштитник грађана упућује Основној школи „Јован Миодраговић“ Београд и Секретаријату за образовање и дечју заштиту Градске управе града Београда, следеће
ПРЕПОРУКЕ

I

Потребно је да директорка Основне школе „Јован Миодраговић“ Београд без одлагања разреши П.Т.  дужности помоћника директора Школе.
II
Потребно је да се директорка Основне школе „Јован Миодраговић“ Београд, у писаној форми извини притужиљи због начињених пропуста у раду на њену штету. 

III
Потребно је да директорка Школе обезбеди пуну заштиту подноситељке притужбе од злостављања на раду и некоректног и непрофесионалног поступања према њој.

IV
Потребно је да директорка Основне школе „Јован Миодраговић“ Београд о препорукама Заштитника грађана обавести Школски одбор, Наставничко веће и Савет родитеља.

V

Потребно је да директорка Основне школе „Јован Миодраговић“ Београд упути Школском одбору изјашњење о разлозима због којих је начинила пропусте у раду и руковођењу. 

VI

Потребно је да директорка Основне школе „Јован Миодраговић“ Београд достави изјашњење наведено у препоруци V Секретаријату за образовање и дечју заштиту Градске управе града Београда, Министарству просвете, науке и технолошког развоја и Заштитнику грађана.

VII
Потребно је да Секретаријат за образовање и дечју заштиту Градске управе града Београда прати поступање Школе по препорукама Заштитника грађана.
VIII
Потребно је да Секретаријат за образовање и дечју заштиту Градске управе града Београда извршу анализу рада поступајућег просветног инспектора и утврди разлоге пропуста у раду. Секретаријат ће доставити анализу Заштитнику грађана. 
Основна школа „Јован Миодраговић“ Београд обавестиће Заштитника грађана о поступању по препорукама бр. I и II у року од 21 дан од дана пријема овог акта, уз достављање доказа о поступању по препорукама.

Основна школа „Јован Миодраговић“ Београд обавестиће Заштитника грађана о мерама предузетим ради поступања по препоруци III у року од 21 дан од дана пријема овог акта, уз достављање документације којом се изјашњење поткрепљује.

Основна школа „Јован Миодраговић“ Београд обавестиће Заштитника грађана о поступању по препорукама бр. IV, V и VI у року од 60 дана од дана пријема овог акта, уз достављање доказа о поступању по препорукама.

Секретаријат за образовање и дечју заштиту Градске управе града Београда обавестиће Заштитника грађана о поступању по препорукама VII и VIII у року од 60 дана од дана пријема овог акта, уз достављање доказа о поступању по препорукама.

Разлози

Заштитнику грађана се обратила М. М. из Београда притужбом на рад Основне школе „Јован Миодраговић“ Београд (у даљем тексту: Школа), због неспровођења решења Републичке агенције за мирно решавање радних спорова, којим је утврђено постојање злостављања на раду именоване од стране колеге П.Т. и групе наставника и пропуштање Школе да спречи П.Т.и групу наставника да у дужем временском периоду – током 2013. и 2014. године извршава радње злостављања на раду и у вези са радом у односу на именовану.

Заштитник грађана је спровео поступак контроле законитости и правилности рада Школе, Секретаријата за образовање и дечју заштиту Градске управе града Београда (у даљем тексту: Секретаријат), те је на основу навода притужбе, изјашњења Школе
, изјашњења Секретаријата
, и копије документације коју су доставили притужиља и контролисани органи, утврдио следеће чињенично стање:

Притужиља је засновала радни однос у Школи, уговором о раду, дел. бр. 150/59, од 01. 07. 2006. године. Поднела је Захтев за покретање дисциплинског поступка, дел. бр. 226, од 11. 03. 2014. године, против П.Т., наставника математике, због основане сумње да је извршио  прекршај из члана 45. став 1. Закона о основама система образовања и васпитања
. Вршилац дужности директора Школе је покренула дисциплински поступак против П.Т, због основане сумње да је извршио повреду забране
. Републичка агенција за мирно решавање радних спорова (у даљем тексту: Агенција) је покренула поступак мирног решавања индивидуалног радног спора
. Након тога, директорка Школе је прекинула дисциплински поступак против П.Т.
 са образложењем да су се доношењем решења о покретању поступка мирног решавања индивидуалног радног спора стекли услови за прекид дисциплинског поступка до доношења решења у том поступку, сходно члану 134. став 1. Закона о општем управном поступку
.

Агенција је поступак мирног решавања индивидуалног радног спора окончала решењем којим се „утврђује постојање злостављања на раду запослене М. М. од стране послодавца Основне Школе „Јован Миодраговић“, који није спречио запосленог П.Т. и групу наставника окупљену око њега да у дужем временском периоду, током 2013. и 2014. године, извршава радње злостављања на раду и у вези са радом у односу на именовану. Налаже се послодавцу Основној школи „Јован Миодраговић“ да, без одлагања, предузме мере којима ће се спречити даље злостављање на раду М. М. од стране П.Т. и групе наставника окупљене око њега“
.

Секретаријат је приликом вршења ванредног инспекцијског надзора у Школи, дана 05. 06. 2014. године, на основу утврђеног чињеничног стања, наложио као једну од мера „да в.д. директора Школе сагласно својим овлашћењима из члана 62. Закона о основама система образовања и васпитања
 предузме потребне радње ради окончања дисциплинског поступка против П.Т., наставника математике и помоћника директора Школе, због основане сумње да је извршио повреду члана 45. Закона о основама система образовања, а у свему поступајући сагласно чл. 140. и 142. наведеног Закона“
. Школа је поступила по мерама просветне инспекције које су наложене у наведeном записнику, спровела дисциплински поступак и П.Т. ослободила одговорности.
Директорка Школе је притужиљу и П.Т. распoредила на рад у различитим сменама. Она је такође П.Т. распоредила на послове помоћника директора Школе.
Током поступка контроле законитости и правилности рада Школе овлашћена лица Заштитника грађана су, дана 20. 03. 2015. године, извршила и непосредан надзор над радом Школе обављањем разговора са директорком Вером Шаиновић и секретарком Школе Драганом Милошевић. У надзору је утврђено да је Школа поднела тужбу за поништај правноснажне и извршне одлуке Агенције, а да директорка Школе не прихвата одлуку Агенције сматрајући да злостављања притужиље није било и одбија да у потпуности поступи по решењу Агенције и наставника који је оглашен кривим за злостављање на раду разреши са места помоћника директора.
На захтев Заштитника грађана, Секретаријат је дана 28. 01. 2015. године извршио ванредни инспекцијски надзор у Школи и утврдио да је „решењем директора Школе, дел. бр. 475, од 02. 06. 2014. године, на послове помоћника директора распоређен П.Т., наставник математике, са 25% радног времена, почев од 30. 05. 2014. године, иако се Решењем арбитра Агенције за мирно решавање радних спорова наводи као извршилац радње злостављања на раду притужиље, наставника географије. У школској 2014/2015. години П.Т. и притужиља изводе наставу у супротним сменама, што је и утврђено Записником о ванредном инспекцијском надзору, VII-06 Број: 614-375/14, од 19. 12. 2014. године. Писаним инструкцијама Министарства просвете, науке и технолошког развоја је наведено да се рад у супротним сменама са сигурношћу не може сматрати адекватном мером спречавања злостављања на раду притужиље, јер послови помоћника директора су неодвојиви од педагошког рада, односно рада у стручним органима Школе, чији је члан и притужиља, наставник географије; Непосредним поновним увидом у Изјаву директора Школе, дел. бр. 1036, од 17. 12. 2014. године, као и увидом у Изјаву, дел. бр. 57, од 30. 01. 2015. године, утврђено је да директор Школе одговорно тврди да не постоји злостављање притужиље, већ се именована понаша непримерено према њој и запосленима,...“. На основу утврђеног чињеничног стања, просветни инспектор је наложио„да директор Школе сагласно својим овлашћењима из члана 62. Закона о основама система образовања и васпитања предузме потребне радње ради именовања другог лица за помоћника директора Школе, сагласно Допису Министарства просвете науке и технолошког развоја, број: 614-02-01494/2014-12, од 14. 01. 2015. године...“
.

Министарство просвете, науке и технолошког развоја је упутило акт
 којим је навело „да послове помоћника директора школе, решењем директора школе, обавља лице које се у решењу Агенције за мирно решавање радних спорова помиње као извршилац радње злостављања на раду. Такође послови помоћника директора неодвојиви су од педагошког рада установе и рада стручних актива, чији је и М.М. члан, тако да рад у одвојеним сменама се са сигурношћу не може сматрати адекватном мером спречавања злостављања на раду М.М.“.
Директорка Школе је донела решење 04. 05. 2015. године, којим се „П.Т., професор математике разрешава са дужности помоћника директора Школе, закључно са 05. 05. 2015. године“
.

Директорка Школе је, непуна четири месеца касније донела решење, којим је поново распоредила П.Т. „на послове помоћника директора, са 50% радног времена почев од 01. 09. 2015. године до краја школске 2015/2016. године“
.
По захтеву Заштитника грађана, Секретаријат је 28. 10. 2015. године поново извршио ванредни инспекцијски надзор у Школи, о чему је сачинио и записник. У истој чињеничној и правној ситуацији, инспектор је овога пута заузео став да је „Школа поступила по мери наложеној решењем Сектора за инспекцијски надзор Секретаријата за образовање и дечју заштиту, број: 614-375/2014, од 21. 04. 2015. године, те разрешила П.Т. дужности помоћника директора и распоредила М.Ж. на наведену дужност, до краја школске 2014/2015 године, а пошто није дефинисан временски период важења овакве мере, директор је поступио у складу са чланом 65. Закона и распоредио П.Т., професора математике, на место помоћника директора, почев од 01. 09. 2015. године до краја школске 2015/2016. године“
.
***

Приликом утврђивања пропуста у раду Школе и Секретаријата и упућивања препорука овим органима, Заштитник грађана се руководио одредбама Устава Републике Србије, Закона о основама система образовања и васпитања
, Закона о општем управном поступку
, старог Закона о државној управи
, Закона о мирном решавању радних спорова
, Закона о спречавању злостављања на раду
 и Закона о раду
.
Закон о основама система образовања и васпитања:
· Систем образовања и васпитања мора да обезбеди за сву децу, ученике и одрасле: ... образовање и васпитање у демократски уређеној и социјално одговорној установи у којој се негује отвореност, сарадња, толеранција, свест о културној и цивилизацијској повезаности у свету, посвећеност основним моралним вредностима, вредностима правде, истине, солидарности, слободе, поштења и одговорности и укојој је осигурано пуно поштовање права детета, ученика и одраслог
;

· У установи се негују односи међусобног разумевања и уважавања личности деце, ученика, запослених и родитеља“
. 

· У установи је забрањено: физичко, психичко и социјално насиље; злостављање и занемаривање деце и ученика; физичко кажњавање и вређање личности, односно сексуална злоупотреба деце и ученика или запослених.
Под насиљем и злостављањем подразумева се сваки облик једанпут учињеног или понављаног вербалног или невербалног понашања које има за последицу стварно или потенцијално угрожавање здравља, развоја и достојанства личности детета и ученика или запосленог
. 

· Директор је одговоран за законитост рада и за успешно обављање делатности установе.
Осим послова утврђених законом и статуом установе, директор:...предузима мере у случајевима повреда забрана из чл. 44. до 46. овог закона и недличног понашања запосленог и његовог негативног утицаја на децу и ученике;...предузима мере ради извршавања налога просветног инспектора и просветног саветника, као и других инспекцијских органа
.

· Установа може да има помоћника директора, у складу са нормативом којим се утврђују критеријуми и стандарди за финансирање установе
.
· Инспекцијски надзор над радом установе, као поверени посао, обавља општинска, односно градска управа
. 

· Инспекцијским надзором испитује се спровођење овог и посебног закона и прописа донетих на основу њих, непосредним увидом у рад установе и зависно од резултата надзора, изричу мере и контролише њихово извршење. Послове инспекцијског надзора врши просветни инспектор. У оквиру овлашћења утврђених законом, просветни инспектор врши контролу: ...остваривања заштите права детета и ученика, њихових родитеља, односно старатеља и запослених; обезбеђивања заштите детета и ученика и запослених од дискриминације, насиља, злостављања, занемаривања и страначког организовања и деловања у установи;...

Закон о општем управном поступку:

· По овом закону дужни су да поступају државни органи кад у управним стварима, непосредно примењујући прописе, решавају о правима, обавезама или правним интересима физичког лица, правног лица или друге странке, као и кад обављају друге послове утврђене овим законом
.

·  Органи који воде поступак, односно решавају у управним стварима, дужни су да обезбеде успешно и квалитетно остваривање и заштиту права и правних интереса физичких лица, правних лица или других странака
.

· У поступку се морају утврдити правилно и потпуно све чињенице и околности које су од значаја за доношење законитог и правилног решења (одлучне чињенице)
.

· Закон о државној управи (стари):

· Инспектори су самостални у раду у границама овлашћења утврђених законом и другим прописима и за свој рад су лично одговорни.

Инспектор је посебно одговоран:...ако у вршењу надзора не предузме, предложи или не одреди меру за коју је овлашћен; ако не предложи или не покрене поступак пред надлежним органом због утврђене незаконитости, односно неправилности;...

· Инспектор у вршењу послова надзора сарађује са другим инспекторима, правосудним органима, прекршајним органима и другим заинтересованим органима и организацијама.

Инспектор је дужан да предузима и предлаже потребне превентивне мере и акције у циљу спречавања повреде закона и других прописа
.

Закон о мирном решавању радних спорова:

· Против решења није дозвољена жалба.Решење је правноснажно и извршно даном достављања странама у спору, а ако је у решењу одређено да се радња која је предмет извршења може извршити у остављеном року, решење постаје извршно истеком тог рока
.
Закон о спречавању злостављања на раду:
· Послодавац је дужан да, у циљу стварања услова неопходних за здраву и безбедну радну околину, организује рад на начин којим се спречава појава злостављања на раду и у вези са радом и запосленима обезбеђују услови рада у којима неће бити изложени злостављању на раду и у вези са радом од стране послодавца, односно одговорног лица или запослених код послодавца
.
· Забрањен је било који вид злостављања на раду и у вези са радом, као и злоупотреба права на заштиту од злостављања
.
· Злостављање, у смислу овог закона, јесте свако активно или пасивно понашање према запосленом или групи запослених код послодавца које се понавља, ако за циљ има или представља повреду достојанства, угледа, личног и професионалног интегритета, здравља, положаја запосленог и које изазива страх или ствара непријатељско, понижавајуће или увредљиво окружење, погоршава услове рада или доводи до тога да се запослени изолује или наведе да на сопствену иницијативу раскине радни однос или откаже уговор о раду или други уговор
.
· Ако се за злостављање не терети одговорно лице у правном лицу, односно послодавац са својством физичког лица, запослени који сматра да је изложен злостављању подноси образложени захтев за покретање поступка за заштиту од злостављања непосредно томлицу
.
Закон о раду:
· Забрањено је узнемиравање и сексуално узнемиравање.
Узнемиравање, у смислу овог закона, јесте свако нежељено понашање узроковано неким од основа из члана 18. Овог закона које има за циљ или представља повреду достојанства лица које тражи запослење, као и запосленог, ако изазива страх или ствара непријатељско, понижавајуће или увредљиво окружење
.
***

Злостављање на раду у установама образовања и васпитања утиче не само на положај злостављаног лица и других запослених, већ у великој мери наноси штету ученицима и умањује квалитет образовно васпитног процеса. Општи циљ образовања - образовање и васпитање у демократски уређеној и социјално одговорној установи у којој се негују основне моралне вредности, сарадња, толеранција и у којој је осигурано пуно поштовање права детета, ученика и одраслог
 - не може бити остварен у установи у којој се врши злостављање на раду и негује толерантан однос према злостављању. Правовремена, ефикасна и законита реакција руководиоца установе образовања и васпитања услов је за превенцију и сузбијање злостављања на раду, насиља, злостављања и занемаривања и унапређења квалитета образовања и васпитања. 

Пропуст руководиоца установе да спроведе поступак заштите од злостављања на раду, оспоравање коначне одлуке надлежног органа и одбијање да по њој поступи, и давање руководилачких овлашћења запосленом који је оглашен одговорним за злостављање на раду, представља незаконит и неправилан рад, а у односу на жртву злостављања посебно некоректно поступање. Такво поступање руководиоца установе обесмишљава процес заштите од злостављања на раду, у односу на жртву злостављања и друге запослене представља фактор ризика од понављања злостављања на раду, а у односу на ученике ризик од додатног умањења квалитета образовно васпитног процеса. Оно представља и поруку ученицима и запосленима да је насилно понашање дозвољено, чиме се не доприноси ни процесу превенције и сузбијања насиља у школи. Стога такво понашање и поступање руководиоца установе образовања и васпитања доводи у питање његове компетенције и представља разлог за надлежне органе да према таквом руководиоцу неодложно предузимају мере у циљу корекције његовог рада (уколико је то могуће) односно престанка обављања функције руководиоца ради спречавања даљих штетних последица по ученике и запослене и отклањања или умањења већ настале штете. 

Заштитник грађана је у више наврата указао и наглашава то и овог пута, да је инспекцијски надзор "прва линија одбране" од самовољног и арбитрерног поступања органа и установа које врше јавна овлашћења. Стога је појачана одговорност инспекцијских служби и запослених у њима да поступају законито, благовремено, непристрасно и савесно. Неправилан и несавестан рад инспекцијских органа наноси штету не само грађанима, већ и јавном интересу и друштву у целини, јер својим пропустима амнестира пропусте оних чији рад треба да контролише и тиме девалвира своју улогу и сврху свог оснивања и рада.
У конкретном случају, Агенција је донела решење којим се утврђује постојање злостављања на раду притужиље од стране Школе, која није спречила П.Т. да у дужем временском периоду, током 2013.и 2014. године извршава радње злостављања на раду и у вези са радом у односу на притужиљу. Школа је након решења Агенције на послове помоћника директора поставила П.Т., иако се он решењем наводи као извршилац радње злостављања на раду. Оваквим поступањем се обесмишљава поступак заштите од злостављања на раду и одлука надлежног органа - Агенције за мирно решавање радних спорова. Иако П.Т. и притужиља изводе наставу у супротним сменама, чињеница да је П.Т. помоћник директора не обезбеђује адекватну заштиту притужиље, што је био и став Министарства просвете, науке и технолошког развоја: рад у супротним сменама се не може са сигурношћу сматрати адекватном мером спречавања злостављања притужиље на раду, јер су послови помоћника директора неодвојиви од рада у органима и телима Школе, чији је и притужиља члан. Иако је директорка Школе најпре поступила по налогу просветне инспекције и разрешила П.Т. са места помоћника директора, она га је након четири месеца,  поново распоредила на послове помоћника директора, чиме је показала посебну упорност у непоштовању одлука и ставова надлежних органа и неизвршавању обавезе заштите запослених од злостављања на раду. 
Као руководилац установе и лице одговорно за квалитет образовно васпитног процеса, заштите од злостављања на раду и заштите од насиља, злостављања и занемаривања ученика, директорка Школе била је дужна да се уздржи од давања руководилачких овлашћења лицу оглашеном одговорним за злостављање на раду, имајући у виду решење Агенције за мирно решавање радних спорова и став Министарства просвете, науке и технолошког развоја. Постављање лица оглашеног одговорним за злостављање на раду за помоћника директора и давање том лицу руководилачких овлашћења, захтевало је претходне опсежне процене да ли је протекло довољно времена од последње радње злостављања и да ли је у том периоду дошло до корекције у понашању запосленог које дају довољно основа за закључак да запослени више неће вршити злостављање на раду и да руководилачка овлашћења неће довести до поновног нежељеног понашања запосленог. Уместо тога, директорка Школе је оспоравала одлуку Агенције и то чини и даље, настојећи да издејствује поништење те одлуке, дајући истовремено свој суд о непостојању злостављања притужиље. Директорка је свесно занемарила чињеницу да је одлука правноснажна и извршна, налази се у правном промету и производи правно дејство, а да покренути поступак ради поништаја одлуке одлуку није ставио ван снаге већ она наставља да производи правно дејство и ставља обавезе пред Школу. Директорка Школе своје поступање није прилагодила правноснажној и извршној одлуци Агенције већ је, полазећи од својих процена, поступала на начин који одлуку Агенције девалвира и обесмишљава. Такво понашање, поред тога што је незаконито, указује на лоше руковођење установом и пристрасност у решавању конфликтне ситуације између запослених што значајно угрожава процес рада и обављање основне делатности Школе.

Толерантан однос директорке Школе према извршеном злостављању и њено незаконито поступање у односу на одлуку надлежног органа, не доприноси превенцији насиља, злостављања и занемаривањау Школи. Напротив, оно утиче на повећавање насиља, јер шаље поруку ученицима и запосленима да је насиље прихватљиво и да ће одговор на насиље зависити од личних ставова директора Школе и личног односа директора Школе са извршиоцем и жртвом насиља, злостављања и занемаривања.

Секретаријат је у надзору утврдио да је директор Школе поновним постављањем П.Т. на место помоћника директора поступао у складу са Законом, пошто није дефинисан временски период важења мере Секретаријата. Секретаријат није испитао да ли је Школа спровела потребне активности ради процене: а) да ли је, од дана када је извршена последња радња злостављања на раду протекло довољно времена у коме П.Т. није вршио злостављање на раду било притужиље, било других запослених; б) да ли се може основано закључити да је П.Т. кориговао своје понашање; в) да ли се може основано  очекивати да П.Т. радње злостављања убудуће неће вршити; г) да ли се може очекивати да давање додатних овлашћења (руководилачких) неће допринети понављању злостављања на раду. Стога је Секретаријат својим пропустима допринео одржавању неправилног и незаконитог понашања директорке Школе, угрожавању процеса образовања и васпитања и процеса заштите од насиља, злостављања и занемаирања.

Заштитник грађана налази да се пропусти Школе могу отклонити разрешењем П.Т. са места помоћника директора Школе и адекватним инспекцијским надзором у коме ће Секретаријат пратити поступање Школе по препорукама Заштитника грађана и по потреби налагати  одговарајуће мере директорки Школе, односно Школском одбору. 

Ценећи утврђене чињенице и правне прописе, Заштитник грађана је, применом чл. 31. ст. 2. Закона о Заштитнику грађана, Школи и Секретаријату упутио препоруке, ради отклањања уочених недостатака у раду, спречавања истоветних и сличних пропуста у будућности и унапређивања рада органа управе. 
	п.о. Заштитника грађана

ПОМОЋНИЦА ГЕНЕРАЛНОГ СЕКРЕТАРА

	Наташа Јовић


Доставити:
· копију Министарству просвете, науке и технолошког развоја 
· копију Агенцији за мирно решавање радних спорова

· копију подноситељки притужбе
� „Сл. гласник РС“ бр. 98/06


� „Сл. гласник РС“ бр. 79/05 и 54/07


�бр. 1008 од 08.12.2014. године, бр. 222 од 24.03.2015. године, бр. 478 од 12.06.2015. године и бр. 741 од 01. 10. 2015. године


�VII-06 број: 614-169/2014. године од 17. 09. 2014. године, VII-06 број: 614-375/2014. године од 21. 04. 2015. године и VII-06 број 614-1181/2015 од 04. 11. 2015. године


�забрана физичког, психичког и социјалног насиља; злостављања и занемаривања деце и ученика; физичког кажњавања и вређања личности, односно сексуалне злоупотребе деце и ученика или запослених.


�Закључак директора бр. 260 од 19. 03. 2014. године,


�Решење о покретању поступка мирног решавања индивидуалног радног спора број: 116-02-30/2014 од 03. 04. 2014. године


�Закључак бр. 381 од 25. 04. 2014. године


�Ако орган који води поступак наиђе на питање без чијег се решења не може решити сама управна ствар, а то питање чини самосталну правну целину за чије је решење надлежан суд или други орган (претходно питање), он може, под условима из овог закона, сам расправити то питање, или поступак прекинути док надлежни орган то питање не реши.


� Решење број: 116-02-30/2014, од 29. 04. 2014. године


�„Сл.гласник РС“, бр. 72/09, 52/11 и 55/13, 35/15 – аутентично тумачење и 68/2015


�Записник о извршеном ванредном инспекцијском надзору, VII-06 Број: 614-375/2012, од 05. 06. 2014. године


�Записник о извршеном ванредном инспекцијском надзору, VII-06 Број: 614-375/2014, од 02. 02. 2015. године


� акт бр. 614-02-01494/2014-12, од 14. 01. 2015. године


�Решење број: 333, од 04. 05. 2015. године


�Решење број: 641, од 31. 08. 2015. године


�Записник о извршеном ванредном инспекцијском надзору, VII-06 Број: 614-1181/2015, од 04. 11. 2015. године


�„Сл. гласник РС", бр. 72/2009, 52/2011, 55/2013, 35/2015 – аутентично тумачење и 68/2015	


� „Сл. лист СРЈ“, бр. 33/97 и 31/2001 и „Сл. гласник РС“, бр. 30/2010


� „Сл. гласник РС“, бр. 20/92, 6/93, 48/93, 53/93, 67/93, 48/94, 49/99, 79/05, 101/05 и 87/11


�„Сл. гласник РС", бр. 125/2004 и 104/2009


�„Сл. гласник РС“, бр. 36/2010


�„Сл. гласникРС”, бр. 24/2005, 61/2005, 54/2009, 32/2013 и 75/2014


�чл. 3. Закона о основама система образовања и васпитања


�чл. 43. Закона о основама система образовања и васпитања


�чл. 45. Закона о основама система образовања и васпитања


�чл. 62. Закона о основама система образовања и васпитања


�чл. 65. Закона о основама система образовања и васпитања


�чл. 146. Закона о основама система образовања и васпитања


�чл. 147. Закона о основама система образовања и васпитања


�чл. 1. Закона о општем управном поступку


�чл. 7. Закона о општем управном поступку


�чл. 8. Закона о општем управном поступку


�чл. 24. старог Закона о државној управи


�чл. 27. старог Закона о државној управи


�чл. 36. Закона о мирном решавању радних спорова


�чл. 4. Закона о спречавању злостављања на раду


�чл. 5. Закона о спречавању злостављања на раду


�чл. 6. Закона о спречавању злостављања на раду


�чл. 13. Закона о спречавању злостављања на раду


�чл. 21. Закона о раду


�члан 3. Закона о основама система образовања и васпитања

